पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना महामारी से बचाव के लिए आमजन को जागरूक किया जा रहा है। जिससे की कोरोना महामारी से बचा जा सके और जीवन सुरक्षित रहे। इसके लिए आमजन गाइड - लाइन का पालन करें। जिससे की स्वयं,परिवार और समाज का बचाव हो सके। इसके लिए आवश्यक है कि हम मास्क के साथ साथ सैनिटाइजर को भी अपने दैनिक जीवनचर्या में शामिल करें। सूचना एवं जनसम्पर्क अधिकारी धर्मेन्द्र मीना ने बताया कि बुधवार को जागरूकता वाहनों के माध्यम से फूटाकोट,इन्द्रा कॉलोनी, शिकारगंज, बडा बाजार, यूनियन सर्किल, मासलपुर चुंगी, पाण्डेकाकुंआ, गदगा की चौकी, बस स्टैण्ड व भूडारा बाजार आदि अन्य स्थानों पर घूमकर लोगो का जागरूक किया गया।
आमजन को कोरोना से बचाव के प्रति जागरूक व सतर्क रहते हुए बार - बार हाथ धोने,मास्क का उपयोग करने,वेबजह घर से बाहर नहीं निकलने,सोशल डिस्टेन्सिंग की पालना करने, भीड़ भाड़ वाले इलाकों में जाने से बचने इत्यादि उपायों का पालन करते हुए कोरोना संक्रमण से स्वयं को व अपने परिवार को सुरक्षित रखने का संदेश दिया जा रहा है। उन्होंने बताया कि जिले में नगर परिषद के कचरा संग्रहण वाहनों, सूचना एवं जनसम्पर्क विभाग के की ओर से माईक सिस्टम से आमजन को शहर मे सतर्कता व जागरूकता का संदेश दिया जा रहा है। इस दौरान जगह- जगह पंपलेट व पोस्टर के माध्यम से भी आमजन को जागरूक किया जा रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn